Novlando kaj Labradoro

Novlando kaj Labradoro (ofte nomata simple Novlando; angle Newfoundland and Labrador [nju-faŭnd-LAND and LAB-ra-dor]; france Terre-Neuve-et-Labrador [ternev e labrador]) estas provinco de Kanado. Tiu mara provinco havas du partojn: la insulo de Novlando, 112 299 km², kaj regiono en la Kebekia duoninsulo de Labradoro, 292 218 km², apartigita de la Markolo Bel-Insulo. Novlando kaj Labradoro estas la plej orienta provinco en Kanado. La ĉefurbo estas Sankt-Johano (110 525 urbanoj laŭ la censo de 2021). Laŭ la stato de 2021 en la provinco vivis 510 550 loĝantoj sur areo de 405 212 kvadrataj kilometroj, kio rezultigas loĝdenson de 1 loĝantoj/km². La nuna ĉefministro de Novlando kaj Labradoro ekde la oktobro 2025 estas Tony Wakeham. La guberniestro, kiu formale reprezentas la britan monarkion, estas Joan Marie Aylward. Antaŭe, la nomo de la insulo estis "New Found Lande" aŭ "Terra Nova" (Lando Nova.) En 1503, la portugalo Gaspar Corte-Real nomis la nordan parton Terra del Lavrador (lando de terkultivisto) ĉar li estis kultivisto. Historio La vikingoj atingis Labradoron kaj Novlandon ĉirkaŭ la jaro 1000. En la 15a jarcento, la francoj, hispanoj, eŭskoj kaj portugaloj fiŝĉasis sur la Grandaj Malprofundejoj apud Novlando. Je la 24-a de junio 1497, Giovanni Caboto, itala esploristo dungita de Britio, atingis la marbordon de Novlando. En 1583, Humphrey Gilbert akiris la insulon por Britio. Ĉiam estis franca ĉeesto en la provinco, sed nuntempe estas nur 2.275 homoj, kiuj parolas la francan. Novlando kuniĝis al la Kanada Konfederacio je la 31-a de marto, 1949 - la plej lastatempa provinco kiu tion faris. Geografiaj elementoj Burina Duoninsulo Golfo Fortuno Golfo Hermitage Kabo Ray Labradora Duoninsulo Labradora Maro Duoninsulo Port-au-Port Vidu ankaŭ Listo de maraj ekoregionoj Novlanda hundo Eksteraj ligiloj Oficiala retejo (angle)